Rooi papawers – Hasepad Uitgewers
Home > Boeke > Rooi papawers
Drie gedempte skote. Sy val vorentoe oor die ruglening van die stoel. Haar hare glip elegant na vore, haar arms slap. Drie koeëlwonde. Drie rooi papawers.
Ses raaiselagtige moorde wat deur Erwee, Gert en Karla opgelos moet word, terwyl dit die leser boei met interessante en onvoorspelbare wendings.
ŉ Opdringerige verpleër en ŉ verdagte nag-ouditeur by ŉ hotel wek agterdog.
Hierdie boek is vol intriges en interressante kinkels wat die leser boei.
Hy sal háár graag ’n ding of twee wil wys. Miskien binne die kluis of dalk die stoorkamer. Dalk kan sy een aand hier oorslaap. Hy sal haar verras met ’n bottel vonkelwyn op daai oomblik wat sy uit die badkamer kom.
Soos met Lidia Hanekom.
Sy tydsberekening was perfek, maar gelukkig vir die oproep vanaf kamer 198, anders wás hy betyds.
Net een groteske probleem: daar is iets in kamer 153 wat aan hom behoort en hy kan dit nie kry nie. Die kamer is verseël deur die twee forensiese ondersoekers.
Waarna soek hulle?
Adri Pienaar – ek het die boek baie geniet!
Henning van Aswegen – ‘n Onheilspellende moordverhaal wat kriewelinge langs jou ruggraat laat afloop. Nico Schamrel vleg en tooi genadeloos met sy lesers se emosies en vrese in hierdie tergende moordstorie waarin die leser op en wakker tussen die lyne moet lees.
Author: Nico Schamrel
Genre: Speur- en misdaad
Gebore en getoë op Uitenhage. Hy matrikuleer aan die Hoërskool Andrew Rabie in Port Elizabeth en na vele omwentelings in sy lewe, keer hy terug na sy geboortedorp.
Van sy kortverhale verskyn in verskeie keurbundels. Nico ontvang ook 'n benoeming van Croyez Literêre Toekennings vir sy kortverhaal By Mooirivier se brug wat in sy debut bundel, Engela, opgeneem is.
RESENSIE - Engela: "In bykans paragraaf na paragraaf staan jy verstom oor die skrywer se ryk woordeskat; sy spel met die taal; die maklike wisseling tussen die letterlike en die figuurlike. Verhale wat so ingekleur is, is net 'n genot om te lees!"
Prof. dr. GJ van Jaarsveld (em.) D.Lit. (UV), MA (RAU), THOD (NKP)
STEPPIE LYK SOOS HEUNINGWAS - gebaseer op 'n ware verhaal en gebeure, het 'n paar jaar geneem om te skryf. Die verhaal het my diep geraak omdat soveel van die karakters gebaseer is op ware mense, bekend aan my.
Hy beywer hom ter bevordering van die Afrikaanse verhaalkuns as stigterslid van PENdit.za en is 'n kampvegter vir die behoud van Afrikaans.
"God gee jou talente as geskenk en daarmee moet jy woeker. Afrikaans is 'n wonderlike godgegewe taal. Ek skryf omdat dit my passie is, die liefde vir my taal en om saam met ander my moedertaal aan die lewe te hou."